stanford-oval/wikipedia huggingface dataset:
Aurelia Turbines
Tuotteet

Aurelia Turbines valmistaa hajautettua energiatuotantoa varten pienitehoisia kaasuturbiineja, jotka soveltuvat esimerkiksi sähkön ja lämmön yhteistuotantoon (CHP, combined heat and power) teollisuudessa, liikerakennuksissa ja julkisissa laitoksissa. Turbiineissa voidaan käyttää myös uusiutuvia ja synteettisiä polttoaineita, kuten biokaasuja, bioöljyjä ja vetyä.
Aurelia Turbines  hyödyntää turbiineissaan aktiivista magneettilaakerointia ja IRG2-prosessia. IRG2 (Intercooled and Recuperated, Generator on 2 spools) tarkoittaa välijäähdytettyä ja rekuperoitua, kaksivaiheista ja kaksiakselista kaasuturbiinia. Prosessi mahdollistaa korkean sähköisen hyötysuhteen. Turbiini on suunniteltu modulaariseksi, jolloin sitä voidaan hyödyntää erilaisissa sovelluksissa esimerkiksi erilaisia uusiutuvia polttoaineita käytettäessä.
Yhtiön kaasuturbiinit perustuvat omiin innovaatioihin ja Lappeenrannan-Lahden teknillisessä yliopistossa kehitetyn tekniikan hyödyntämiseen.
Aiheesta muualla

Aurelia Turbines
Anton Florian

| Anton Florian |
| --- | --- |
 
Liechtensteinin ruhtinas
Valtakausi:  12. maaliskuuta 1718 –  11. lokakuuta 1721
Edeltäjä:  Josef Wenzel I
Seuraaja:  Josef Johann Adam

Syntynyt:  28. toukokuuta 1656 Wilfersdorf, Itävallan arkkiherttuakunta
Kuollut:  11. lokakuuta 1721 (65 vuotta) Wien, Itävallan arkkiherttuakunta
Puoliso:  Eleonore Barbara Catharina
Suku:  Liechtenstein
Isä:  Hartmann III
Äiti:  Sidonie Elisabet
Uskonto:  roomalaiskatolilainen
Anton Florian (28. toukokuuta 1656 – 11. lokakuuta 1721) oli Liechtensteinin ruhtinas vuodesta 1718 kuolemaansa saakka.
Hän meni 15. lokakuuta 1679 naimisiin Thun-Hohensteinin kreivitär Eleonore Barbara Catharinan kanssa. He saivat 11 lasta, joista useimmat kuolivat nuorina:
Prinssi Franz Augustin (1680–1681)
Prinsessa Eleonore (1681–1682)
Prinsessa Antonia Maria Eleonore (12. tammikuuta 1683 – 19. joulukuuta 1715)
Prinssi Karl Josef Florian (1685)
Prinssi Anton Ignaz Josef (1689–1690)
Prinssi Josef Johann Adam (27. toukokuuta 1690 – 17. joulukuuta 1732)
Prinssi Innozenz Franz Anton (1693–1707)
Prinsessa Maria Karoline Anna (23. elokuuta 1694 – 16. huhtikuuta 1735)
Prinssi Karl Josef (1697–1704)
Prinsessa Anna Maria Antonie (1699–1753)
Prinsessa Maria Eleonore (1703 – 18. heinäkuuta 1757)
Aiheesta muualla

Kuvia tai muita tiedostoja aiheesta Anton Florian Wikimedia Commonsissa
| 0 | 1 | 2 |
| --- | --- | --- |
| Edeltäjä: Josef Wenzel I |  Liechtensteinin ruhtinas 1718-1721 | Seuraaja: Josef Johann Adam |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Anton Florian, Prince of Liechtenstein
Käännös suomeksi
Apollonin temppeli (Korintti)

| Apollonin temppeli |
| --- | --- |
 Apollonin temppeli.
Sijainti:  Archaía Kórinthos, Kórinthos, Korinthia, Peloponnesos, Kreikka
Koordinaatit:  37°54′22″N, 22°52′45″E
Rakennustyyppi:  kreikkalainen temppeli
Valmistumisvuosi:  noin 540 eaa.
Tyylisuunta:  doorilainen
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Apollonin temppeli oli antiikin aikainen Apollon Pythiokselle omistettu kreikkalainen temppeli Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.
Historia

Apollonin temppeli rakennettiin alun perin Korintin ensimmäisen tyrannin Kypseloksen aikana noin vuonna 650–625 eaa. Se tuhoutui vuonna 580 eaa. mahdollisesti levottomuuksissa, jotka saattoivat liittyä tyranniaa ja oligarkiaa kannattaneiden väliseen taisteluun.
Uusi, suurempi temppeli rakennettiin noin vuonna 560–540 eaa. Samalla temppelin temenos-aluetta laajennettiin pohjoiseen. Apollonin temppeli oli Korintin merkittävin Akrokorintilla sijainneen Afroditen temppelin ohella. Temppeli kärsi todennäköisesti vaurioita roomalaisten tuhottua kaupungin vuonna 146 eaa., mutta se oli ilmeisesti harvoja rakennuksia, joita ei tuhottu kokonaan. Siksi se voitiin kunnostaa, kun kaupunki rakennettiin uudelleen vuodesta 44 eaa. eteenpäin.
Osmanivallan ajalla temppelin keskelle rakennettiin Korintin beyn eli osmanikuvernöörin asunto. Tämän vuoksi rakennuksen itäpää pylväikköineen purettiin. Nykyaikaan temppelistä on säilynyt seitsemän pylvästä sekä osa arkkitraavia sen länsipäästä. Vielä 1700-luvulla säilyneitä pylväitä oli ilmeisesti ainakin kaksitoista. Temppelin pylväät olivat näkyvissä vuosisatojen ajan ainoina merkkeinä antiikin aikaisesta kaupungista, ennen kuin alueen arkeologiset kaivaukset alkoivat 1800-luvun lopulla. Vielä tuolloin rauniota kutsuttiin Heran/Junon tai Zeuksen/Juppiterin temppeliksi. Temppelin alueen kaivaukset ja tutkimukset suoritettiin vuosina 1898–1899.
Rakennus

Apollonin temppeli sijaitsi Korintin keskustaa hallinneella niin kutsutulla temppelikukkulalla, joka sijaitsi kaupungin agoran ja sen pohjoislaidalla olleen niin kutsutun Luoteisstoan pohjoispuolella. Temppeli oli rakennettu kalkkikivestä ja sen koko oli noin 21 × 53 metriä. Temppeli oli peripteraalitemppeli ja edusti doorilaista tyyliä. Sen julkisivussa oli 6 × 15 pylvästä, yhteensä 38 pylvästä. Pylväät ovat monoliittisia eli kukin pylväs on yhtä kiveä. Niiden korkeus on noin 7 metriä ja halkaisija alapäässä noin 1,7 metriä. Pylväät oli pinnoitettu valkoisella marmorisella stukkolla.
Temppelissä oli kaksi naosta eli cellaa, joista toinen avautui itään ja toinen länteen. Länsipuolinen naos oli pienempi, ja siellä sijaitsi todennäköisesti Apollonin kullasta ja norsunluusta tai pronssista 400- tai 300-luvulla eaa. tehty kulttikuva. Idänpuolinen naos oli suurempi, ja siellä säilytettiin Apollonin vanhempaa, puista kulttikuvaa (ksoanon tai sanis). Toisten ehdotusten mukaan toisessa naoksessa olisi ollut Apollonin sisaren Artemiin patsas tai sitä olisi käytetty aarrekammiona. Naosten välisessä seinässä ei ollut ovea. Kummankin naoksen sisällä oli kaksi riviä pylväitä, lännen puoleisessa kaksi kahden ja idänpuoleisessa kaksi neljän pylvään riviä.
Kummankin naoksen etupuolella oli pronaos, jonka edessä oli kaksi pylvästä. Lattian alla oli säiliö pyhälle vedelle. Temppeli on varhaisin tunnettu rakennus, jonka stylobaatissa käytettiin käyristystä siksi, että temppelin mittasuhteet näyttäisivät todellista symmetrisemmiltä. Myöhemmin samaa keksintöä sovellettiin tunnetummin Parthenonin temppelissä Ateenassa. Temppelin katto oli koristeltu terrakotasta tehdyillä sfinkseillä.
Kirjallisuutta

Bookidis, N. & Stroud, R. S.: Apollo and the Archaic Temple in Corinth. Hesperia: The Journal of the American School of Classical Studies at Athens, 2004, 73. vsk, nro 3, s. 401–426.
Powell, B.: The Temple of Apollo at Corinth. Hesperia: The Journal of the American School of Classical Studies at Athens, 1905, 9. vsk, nro 1, s. 44–65.
Aiheesta muualla

Kuvia tai muita tiedostoja aiheesta Apollonin temppeli Wikimedia Commonsissa
Apollonin temppelin rauniot.
Temppelin pohjapiirros.
Aurèle Joliat

Aurèle Joliat oli NHL:n suurimpia tähtiä 1930-luvulla.
Aurèle Émile 'Little Giant' Joliat (29. elokuuta 1901 Ottawa, Kanada – 2. kesäkuuta 1986 Ottawa) oli kanadalainen jääkiekkoilija. Vasen laitahyökkääjä Joliat pelasi 16 kautta National Hockey Leaguessa Montreal Canadiensin joukkueessa. Hän pelasi NHL:n runkosarjassa 654 ottelua, joissa teki 270 maalia ja antoi 190 maalisyöttöä (460 tehopistettä). Pudotuspeleissä Aurèle Joliat pelasi 54 ottelua tehden niissä 14 maalia ja jakaen 19 maalisyöttöä (33 pistettä).
Saavutuksia

NHL:n ykköstähdistössä 1931
NHL:n kakkostähdistössä 1932, 1934 ja 1935
Hart Trophy 1934
Hockey Hall of Fameen 1947
1998 sijalla 65 The Hockey News -lehden NHL-painotteisella 100 suurimman pelaajan listalla
Aiheesta muualla

Aurèle Joliat The Internet Hockey Databasessa (englanniksi)
Aurèle Joliat Legends of Hockey -sivustolla (englanniksi)
| 0 | 1 | 2 |
| --- | --- | --- |
| Edeltäjä: Eddie Shore | Hart Memorial Trophyn voittaja 1934 | Seuraaja: Eddie Shore |
Begovajan metroasema (Pietarin metro)

Begovaja (ven. Беговая) on yksi Pietarin metron asemista. Se avattiin 26. toukokuuta 2018.
Ariane Ehrat

| Mitalit> Maa:   Sveitsi.Naisten alppihiihto.MM-kilpailut  | Mitalit> Maa:   Sveitsi.Naisten alppihiihto.MM-kilpailut  | Mitalit> Maa:   Sveitsi.Naisten alppihiihto.MM-kilpailut  | Maa:   Sveitsi> Naisten alppihiihto. |
| --- | --- | --- | --- |
|  Hopeaa | Bormio 1985 | syöksylasku |  |
Ariane Ehrat (s. 17. helmikuuta 1961 Schaffhausen) on sveitsiläinen alppihiihdon MM-mitalisti.
Ehrat jakoi Bormion MM-kilpailuissa 1985 syöksylaskun hopean Katrin Gutensohnin kanssa. Sarajevon olympialaisissa 1984 hän oli samassa lajissa neljäs ja Schladmingin MM-kilpailuissa 1982 neljästoista.
Ehrat sijoittui maailmancupin syöksylaskukilpailuissa toiseksi Val d’Isère'ssä joulukuussa 1983 sekä kolmanneksi Sarajevossa helmikuussa 1983 ja Bad Kleinkirchheimissa tammikuussa 1985.
Baptismi Tanskassa

Tanskalainen baptismi on tanskalainen vapaakirkollinen liike. Baptistisena kirkkokuntana Tanskassa toimii Tanskan baptistikirkko, johon kuuluu 55 seurakuntaa ja noin 5 200 jäsentä.
Historia

Baptismi ja vapaakirkolliset liikkeet levisivät varhain Euroopan saksankielisestä osasta Tanskaan. Johann Onckenin apulaisena toiminut Julius Köbner palasi vuonna 1839 kotimaahansa Tanskaan, jossa esiintyi hengellisiä liikkeitä. Köbner löysi Kööpenhaminasta ryhmän uskovaisia, jotka olivat alkaneet epäillä lapsikasteen oikeutusta.
Köbneristä tuli Kööpenhaminan baptistien opettaja. Köbner palasi kuitenkin Saksaan, mutta yhteys jatkui kirjeitse Hampurin baptistien ja tanskalaisten välillä. Kirjeenvaihto johti siihen, että Oncken ja Köbner lähtivät Kööpenhaminaan syksyllä 1839 ja kastoivat yksitoista ihmistä. Näiden ympärille järjestäytyi Skandinavian ensimmäinen baptistiseurakunta.
Vuonna 1840 hampurilaissaarnaajat tekivät uuden vierailun Tanskaan ja kastoivat lisää ihmisiä. Kun liike laajeni, puhkesi ankara vaino, jolloin poliisi puuttui asiaan ja vankilatuomioita annettiin toistuvasti.selvennä Englannista ja Yhdysvalloista käsin esitettiin anomuksia vainottujen puolesta. Vuonna 1849 astui voimaan uskonnonvapauslaki, jolloin pahin vaino oli jo lakannut. Siihen aikaan Tanskassa oli kuusi seurakuntaa ja niissä noin 400 jäsentä.
1860-luvun keskivaiheille asti baptistinen toiminta menestyi Tanskassa, vaikka Kööpenhaminan toiminnalla oli vaikeuksia. Erityisesti mormonien harjoittama lähetys aiheutti vaikeuksiaselvennä. Vuodesta 1851 lähtien Tanskassa toimi maasta karkotettu F. O. Nilsson, joka kastoi muun muassa Anders Wibergin 1852. Vuonna 1864 baptistiyhdyskunnan jäsenmäärä oli noin 1 600, ja se kasvoi jatkuvasti. Köbner otti vuonna 1865 Kööpenhaminan seurakunnan johtoonsa, ja hänen kaudellaan rakennettiin uusi kirkko, joka vihittiin käyttöön 1867. Köbnerin kauden loppuun 1879 mennessä baptistiliike oli järjestäytynyt ja lujittunut eri suhteissa.
Tølløsen baptistikirkko.
Begnadalenin kirkko

| Begnadalenin kirkko Begnadalen kyrkje |
| --- | --- |
 Kirkko vuonna 2007.
Sijainti:  Sør-Aurdal, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1964
Materiaali:  puu
Istumapaikkoja:  240
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Begnadalenin kirkko (norj. Begnadalen kyrkje) on Sør-Aurdalin kunnassa Innlandetin läänissä Norjassa sijaitseva puinen pitkäkirkko vuodelta 1964.
Aiheesta muualla

Kuvia tai muita tiedostoja aiheesta Begnadalenin kirkko Wikimedia Commonsissa
Asiakaspalautus

Asiakaspalautus on kuluttajansuojalain mukainen oikeus palauttaa tilaamansa tuote takaisin lähettäjälle. Asiakaspalautus mahdollistaa palautuksen alkuperäisen lähettäjän laskuun. Palautus onnistuu toimittamalla lähetys joko kirjelaatikkoon tai viemällä postiin. Etä- ja kotimyynnissä ostajalla on 14 vuorokauden palautusoikeus, jolloin ostaja voi perua kaupan tai tilauksen ilman perusteluja.
Beguené

| Beguené |
| --- | --- |
 Beguené
 Koordinaatit: 12°43′29″N, 6°30′5″W 
Valtio:  Mali
Alue:  Ségoun alue
Piiri:  Blan piiri
Hallinto:  
 – Asutustyyppi:  kylä
 – Hallinnon tyyppi:  maalaiskunta
Väkiluku (2009):  11 900
Infobox OKVirheellinen NIMI-arvo: 
Beguené (myös Benguènè) on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen varrella 85 kilometriä Blasta länteen. Kunnassa on 11 900 ja keskuskylässä 1 200 asukasta.
Beguenén kunta rajoittuu lännessä Blan piirin Falon, pohjoisessa Nialan ja Blan ja idässä Somasson kuntiin sekä etelässä Sikasson alueeseen.
Kuntaan kuuluu 9 kylää. Asukkaat ovat etupäässä bambaroita. Yleisin uskonto on islam. Animismi on katoamassa.
Kunnan liikenneyhteydet ovat heikot. Pääelinkeinot ovat maanviljely, karjanhoito ja kaupankäynti. Tärkeimmät viljelykasvit ovat puuvilla, hirssi, durra, maissi, maapähkinä ja pullokurpitsa. Kotieläimiä ovat naudat, lampaat, vuohet ja aasit. Palveluihin kuuluvat neljä alakoulua, koulutus- ja kehittämiskeskus (CED), kolme lukutaitokeskusta ja koraanikoulua sekä terveyskeskus.
Asesino

| Asesino> Tiedot |
| --- | --- |
Toiminnassa:  2002–2003, 2006–2007 2009––
Tyylilaji:  deathgrind, death metal
Kotipaikka:  Los Angeles
Laulukieli:  espanja
Jäsenet:  Maldito X, laulu, bassokitara   Asesino, kitarat   El Sadístico, rummut  
Entiset jäsenet:  Greñudo, rummut  
Levy-yhtiö:  ODIO, 2006–   Kool Arrow Records, 2002  
Aiheesta muualla
Asesino
Infobox OKNimi-testi OK: 
Asesino on Los Angelesissa perustettu projektihenkinen superyhtye. Yhtyeen perusti meksikolainen kitaristi Dino Cazares (Brujeria), joka kokosi yhtyeen vuonna 2002. Yhtyeeseen kuuluu Brujerian, Fear Factoryn, Sepulturan, Sadistic Intentin ja Static-X:n jäseniä sekä vierailijoita samoista yhtyeistä.
"Asesino" on espanjaa ja tarkoittaa suomeksi murhaajaa/tappajaa.
Jäsenet

Asesino (Dino Cazares) – kitara
Maldito X (Tony Campos) – laulu, bassokitara
Sadístico (Emilio Márquez) – rummut
Jäsenet > Entiset jäsenet

Greñudo (Raymond Herrera) – rummut
Sepulculo (Andreas Kisser) – kitara
Diskografia

Corridos de Muerte (2002,  Kool Arrow Records)
Cristo Satánico (2006,  ODIO Records)
La Segunda Venida (2012,  ODIO Records)
NFL:n varaustilaisuus 2020

NFL:n varaustilaisuus 2020 (engl. 2020 NFL Draft) oli National Football Leaguen 85. varaustilaisuus. Varaustilaisuus pidettiin virtuaalisesti 23. – 25. huhtikuuta 2020. Varaustilaisuus piti alun perin pitää Las Vegasissa, mutta koronaviruspandemian takia varaustilaisuus pidettiin virtuaalisesti. Varaustilaisuuden ensimmäisen pelaajana varattiin pelinrakentaja Joe Burrow, joka edusti yliopistotasolla Louisianan osavaltionyliopistoa. Burrow'n varasi Cincinnati Bengals. Varaustilaisuudessa varattiin eniten laitahyökkääjiä (35). Eniten pelaajia varattiin Lousianan osavaltionyliopistosta, josta varattiin 14 pelaajaa.
Aikataulu ja televisiointi

Ensimmäinen kierros käytiin 23. huhtikuuta. Perjantaina 24. huhtikuuta varattiin toinen ja kolmas kierros sekä lauantaina loput neljä kierrosta. Televisiointi- ja suoratoisto-oikeudet olivat NFL Networkilla, ABC:llä ja ESPN:llä.
Varaukset

Lähde:
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| C | Sentteri |  | CB | Kulmapuolustaja |  | DB | Puolustuksen takakentän pelaaja |  | DE | Puolustuksen uloin linjamies |
| DL | Puolustuksen linjamies |  | DT | Puolustuksen sisempi linjamies |  | FB | Blokkaava keskushyökkääjä |  | FS | Takapuolustaja |
| G | Hyökkäyksen sisempi linjamies |  | HB | Keskushyökkääjä |  | K | Potkaisija |  | KR | Potkunpalauttaja |
| LB | Tukimies |  | LS | Aloitussyötön antaja |  | OT | Hyökkäyksen ulompi linjamies |  | OL | Hyökkäyksen linjamies |
| NT | Keskimmäinen puolustuksen linjamies |  | P | Lentopotkaisija |  | PR | Lentopotkunpalauttaja |  | QB | Pelinrakentaja |
| RB | Keskushyökkääjä |  | S | Takapuolustaja |  | SS | Takapuolustaja |  | TB | Keskushyökkääjä |
| TE | Sisempi laitahyökkääjä |  | WR | Laitahyökkääjä |  |   |   |  |   |   |
Varaukset

|  | 7.* | 253. | Minnesota Vikings | Kyle Hinton | G | Washburnin yliopisto |  |
|  | 7.* | 254. | Denver Broncos | Derrek Tuszka | LB | Pohjois-Dakota State |  |
|  | 7.* | 255. | New York Giants | Tae Crowder | LB | Georgia | Mr. Irrelevant |
: * Lisävarausvuoro
Tilastot > Yliopistoittain

10. suurinta yliopistoa
| # | Yliopisto | Määrä |
| --- | --- | --- |
| 1. | Louisianan osavaltionyliopisto | 14 |
| 2. | Alabama, Michigan | 10 |
| 4. | Ohio State | 9 |
| 5. | Georgia, Clemson, Utah | 7 |
| 8. | Auburn, Florida, Notre Dame | 6 |
Tilastot > Pelipaikoittain

| # | Pelipaikka | 1>  kierros | 2>  kierros | 3>  kierros | 4>  kierros | 5>  kierros | 6>  kierros | 7>  kierros | Yhteensä |
| --- | --- | --- | --- | --- | --- | --- | --- | --- | --- |
| 1. | WR | 6 | 7 | 3 | 2 | 8 | 6 | 3 | 35 |
| 2. | LB | 4 | 2 | 8 | 4 | 3 | 5 | 7 | 33 |
| 3. | CB | 6 | 3 | 2 | 6 | 3 | 1 | 5 | 26 |
| 4. | S | 0 | 5 | 5 | 3 | 2 | 4 | 5 | 24 |
| 5. | OT | 6 | 1 | 4 | 3 | 1 | 6 | 1 | 22 |
| 6. | DE | 2 | 4 | 3 | 1 | 7 | 0 | 4 | 21 |
| 7. | DT | 2 | 2 | 5 | 3 | 2 | 4 | 2 | 20 |
| 8. | RB | 1 | 5 | 4 | 4 | 1 | 0 | 3 | 18 |
| 9. | G | 0 | 1 | 2 | 7 | 2 | 2 | 3 | 17 |
| 10. | QB | 4 | 1 | 0 | 2 | 1 | 1 | 4 | 13 |
| 11. | TE | 0 | 1 | 4 | 4 | 0 | 2 | 1 | 12 |
| 12. | C | 1 | 0 | 2 | 1 | 2 | 1 | 1 | 8 |
| 13. | K | 0 | 0 | 0 | 0 | 1 | 1 | 1 | 3 |
| 14. | P | 0 | 0 | 0 | 0 | 0 | 1 | 1 | 2 |
| 15. | LS | 0 | 0 | 0 | 0 | 0 | 1 | 0 | 1 |
Better the Devil You Know (Sonian kappale)

|  Better the Devil You Know> Kappaleen tiedot |
| --- | --- |
Esittäjä(t):  Sonia
Säveltäjä(t):  Dean Collinson, Brian Teasdale
Sanoittaja(t):  Dean Collinson, Brian Teasdale
Euroviisutiedot
Vuosi:  1993
Maa:  Iso-Britannia
Kieli:  englanti
Sijoitus:  2.
Pisteet:  164
Sanat:  sanoitus
Muuta:  Kapellimestarina Nigel Wright
Better the Devil You Know on Sonian esittämä kappale, joka edusti Isoa-Britannia vuoden 1993 Eurovision laulukilpailussa Irlannin Millstreetissä.
Kappale sijoittui Euroviisuissa toiseksi 164 pisteellä.
Batagur borneoensis

| Batagur borneoensis |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Alalahko::  Pystytaivuttajat Cryptodira
Heimo::  Geoemydidae
Alaheimo::  Geoemydinae
Suku::  Batagur
Laji::  borneoensis
Kaksiosainen nimi
 Batagur borneoensis  (Schlegel & Muller, 1844) 
Katso myös
   Batagur borneoensis Wikispeciesissä   Batagur borneoensis Commonsissa 
Infobox OKNimi-testi OKIUCN-testi OK: 
Batagur borneoensis on harvinainen aasialainen kilpikonnalaji.
Sen naaraan kilpi voi kasvaa 75 cm pitkäksi, koiras jää alle 45-senttiseksi. Naaraan kilpi on harmaanruskea, ja siinä on mustanharmaita kuvioita. Sen iho on harmaanruskea ja päälaella oranssinsävyinen kuvio. Koiraan harmaassa kilvessä on selvemmät kuviot, ja sen harmaasta ihosta erottuu oranssi läikkä selvemmin. Paritteluaikana koiraan värit ovat entistä voimakkaammat.
Sen levinneisyysalue oli aiemmin laajempi Kaakkois-Aasiassa, mutta on nykyisin sitä tavataan vain Thaimaan eteläkärjessä, Malesian koillisnurkassa, paikoin Indonesiassa ja Bruneissa. Se elää murtovedessä jokisuistoissa ja mangroven joukossa. Se laskee munansa hiekkarannalle.
IUCN on luokitellut lajin äärimmäisen uhanalaiseksi. Tähän ovat vaikuttaneet munien kerääminen, aikuisten yksilöiden salametsästys sekä hiekan kaivuu pesimärannoilta.
Antti Buri

| Antti Buri |
| --- | --- |

Henkilötiedot
Syntynyt: 2. joulukuuta 1988 (ikä 35) Masku
Kansalaisuus:   Suomi
Moottoriurheilija
ADAC TCR German Touring Car Championship
Esikoiskausi:  2016
Nykyinen talli:  TOPCAR Sport with Bas Koeten RAcing
Paras sijoitus:  1.
Mestaruudet
2010, 2011:  Formula Ford Jr. SM
Aiheesta muualla
Kotisivu
Auto numero 929 24H Series -sarjan vuoden 2022 Span kilpailussa.
Antti Buri (s. 2. joulukuuta 1988) on suomalainen moottoriurheilija.
Muuta

Ennen autourheilu-uraansa Buri pelasi jääkiekkoa.
Antin isä Risto Buri ajoi aikanaan rallia ja rata-autoilua Audilla.
Tulokset > Porsche Supercup -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Attempto Racing | ESP   | MON   | AUT   | GBR   | GER   | HUN   | BEL 20 | ITA   | USA   | USA   | 0 | 31. |
Tulokset > TCR International Series -sarjan tulokset

| Kausi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | Leopard Racing | Volkswagen Golf GTI TCR | BHR1 | BHR2 | POR1 | POR2 | BEL1 10 | BEL2 3 | ITA1 | ITA2 | AUT1 | AUT2 |  |  |  |  |  |  |  |  |  |  |  |  | 15. | 30 |
| 2016 | LMS Racing | SEAT León Cup Racer |  |  |  |  |  |  |  |  |  |  | GER1 5 | GER2 Kesk. | RUS1 | RUS2 | THA1 | THA2 | SIN1 | SIN2 | MYS1 | MYS2 | MAC1 23 | MAC2 Kesk. | 15. | 30 |
↑  Kuljettaja ei päässyt maaliin, mutta sai sijoituksen koska suoritti yli 75% kilpailun pituudesta.
Tulokset > Nürburgringin 24 tunnin ajon tulokset

| Vuosi | Talli | Kanssa- kuljettajat | Auto | Luokka | Kierroksia | Sija | Luokan sija |
| --- | --- | --- | --- | --- | --- | --- | --- |
| 2018 | Bas Koeten Racing |  Olli Kangas   Kari-Pekka Laaksonen  Jordi Gene | CUPRA León TCR | TCR | 121 | 32. | 1. |
Tulokset > TCR Spa 500 -tulokset

| Vuosi | Talli | Kanssa- kuljettajat | Auto | Luokka | Kierroksia | Sija | Luokan sija |
| --- | --- | --- | --- | --- | --- | --- | --- |
| 2019 |  TOPCAR Sport with Bas Koeten Racing |  Mikel Azcona  Julien Apotheloz  Fabian Danz  Kari-Pekka Laaksonen | CUPRA León TCR | P | 444 | 3. | 3. |
Antic Cafe

| Antic Cafe> Tiedot |
| --- | --- |
Toiminnassa:  2003–2010, 2012–2019 2023–
Tyylilaji:  Visual kei Oshare kei
Kotipaikka:  Japani
Laulukieli:  Japani
Jäsenet:  Akiharu Tsukiyama (Miku), laulu  
Entiset jäsenet:  Takuya, kitara   Shinya Sano (Kanon), basso   Teruki Nagata (Teruki), rummut   Yuuki, koskettimet   Bou, kitara  
Levy-yhtiö:  Loop Ash, 2003–2005   Red Cafe, 2005–  
Infobox OKNimi-testi OK: 
Antic Cafe (usein pelkästään An Cafe) (アンティック-珈琲店) on japanilainen yhtye, joka perustettiin vuonna 2003. Yhtye kutsuu musiikkityyliään 'Harajuku rock keiksi', mutta se yleisesti luokitellaan kuitenkin visual keihin.
Jäsenet > Viimeisin kokoonpano

Miku jap. みく(2003–2019) (oikea nimi Akiharu Tsukiyama, s. 5.1.1984) – Laulu
Jäsenet > Entiset jäsenet

Takuya jap. Takuya (2007–2019) (s. 9.2.1988) – Kitara
Kanon jap. カノン (2003–2019) (oikea nimi Shinya Sano, s. 5.7.1984) – Basso
Teruki jap. 輝喜 (2003–2019) (oikea nimi Teruki Nagata, s. 8.12.1980) – Rummut
Yuuki jap. ゆうき (2007–2019) (s. 29.8.1986) – Koskettimet
Bou jap. 坊 (2003-2007) (oikea nimi Kazuhiro Saitou, s. 16. 9. 1983) - Kitara
Julkaisut

Järjestyksessä uusimmasta vanhimpaan.
Julkaisut > Albumit

Laugh Song (2017)
Hikagyaku Ziprock (2013)
BB Parallel World (2009)
Gokutama ROCK CAFE (2008)
Magnya Carta (2006)
Shikisai Moment (2005)
Julkaisut > Minialbumit

Amazing Blue (2012)
Harajuku Dance Rock (2009)
Koakuma Usagi no Koibumi to machine gun -EP (2008)
Amedama Rock (2005)